Ako agentúru SITA ďalej informoval tlačový tajomník petržalského miestneho úradu Ľubomír Andrassy, prednáška sa začína o 13:00 v Klube dôchodcov na Osuského ulici a seniori sa na nej napríklad dozvedia, aké sú prvé príznaky tejto choroby, aké komplikácie sú s ňou spojené či ako sa dá osteoporóza liečiť.
Kluby dôchodcov pôsobiace v Petržalke boli zaradené do pilotného celoslovenského projektu s názvom Mám 65+, teší ma, že žijem zdravo. Projekt bol financovaný z prostriedkov Európskej únie. Oddelenie sociálnych vecí a zdravotníctva petržalského miestneho úradu v spolupráci s Úradom verejného zdravotníctva SR v roku 2007 nadväzuje na cyklus odborných zdravotných prednášok v oblasti zdravého životného štýlu.